Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 905/11/8811	Trebišov, 19.1.2012
EEČ : 2-69-26-2012

U Z N E S E N I E

Trestná vec:	obvinená XXXXX  
Prečin:	krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
V období od 04.05.2011 do 03.11.2011 neoprávnene odoberala elektrickú energiu v rodinnom dome č. 225 na ul. Hadabuda v obci XXXXX tým spôsobom, že elektromer určený pre uvedené odberné miesto bol odpojený a zdemontovaný a v elektromerovom rozvádzači boli odpojené prívodové a vývodové vodiče od elektromeru, spojené priamo do elektroinštalácie rodinného domu bez merania, čím takto dochádzalo k neoprávnenému odberu elektrickej energie, spoplatňovanej podľa zákona 656/2004 Z. z. o energetike, čím takto bola spôsobená škoda pre Východoslovenskú distribučnú a. s., Mlynská č. 31 XXXXX vo výške 541,35 €.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
24 mesiacov
Podľa § 216 odsek 4 Trestného poriadku je určené obmedzenie v skúšobnej dobe  obvineným nasledovne:
1.	XXXXX, dátum narodenia: XXXXX
uhradiť počas skúšobnej doby škodu vo výške 516,35 €
Odôvodnenie:
Uznesením povereného príslušníka OO PZ v XXXXX sp. zn. ORP-1420/KC-TV-2011 z 02.12.2011 bolo začaté trestné stíhanie a súčasne vznesené obvinenie XXXXX za prečin krádeže podľa § 212 ods. 2 písm. e Tr. zák. tak, ako je to uvedené vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, obvinená s podmienečným zastavením trestného stíhania súhlasí a  boli splnené aj ďalšie podmienky predpokladané ustanovením § 216 ods. l Tr. por., lebo obvinená sa k trestnému činu priznala, s poškodenou stranou uzatvorila dohodu o splácaní dlhu, kde časť vo výške 25,- € už uhradila a dlžnú sumu 516,35 € má uhradiť počas skúšobnej doby. 

Vzhľadom na osobu páchateľky, s prihliadnutím na jej doterajší život a na okolnosti prípadu som dospel k záveru, že takéto rozhodnutie možno dôvodne považovať za dostačujúce.

Preto som rozhodol tak, ako je to vo výrokovej časti tohto uznesenia uvedené.

Poučenie:
Proti tomuto uzneseniu je prípustná sťažnosť, ktorú  je možné podať do 3 dní  od  jeho oznámenia  na  tunajšej    prokuratúre. Sťažnosť má odkladný  účinok /§ 216 ods.5 Tr. por./.

JUDr. Miroslav Kohan
prokurátor